Tezga-d gar tzemrin ɣef wayen iɣ-d-nnan yimesulɣa, gar- asen Si Said, ɣef taɛwint – agi, yenna-d akka I tella si zik, d taɛwint tamecṭuḥ tella tama-ines taḥeccaṭ d tamqerant , imezdaɣ n taddart-agi ur rrin ara lwehan-sen ɣur-s, ami d yiwen wass yussa-d yiwen umeɣar si Franṣa yella yuḍen, ur sufin ara ddwa iwaṭan-is , imi yeruḥ yeqqim tama n taɛiwent-nni, yedn-ed ṭhur, iruḥ-ed yeɛmer-d aman si taɛwint-nni yessared i wakken ad iẓal, yeqqim akken kra n wussan yetteruḥu ar dinna yessirid s waman-is iwakken ad iẓal almi d yiwen n wass yefaq-d i yiman-is d akken iruḥa-s waṭan-nni , imezdaɣ n taddart-agi wahmen imi aman n tala-agi seḥlant seg waṭan-nni,ɣef waya isesemman “tarberabet”. Tuɣal meɛrufet ɣer medden, ttasen-d ɣur-s seg yal tama i wakken adawin ccefa, mazalitt ar tura. Telha kan i tujya i win yesɛan lḥeb, bunezyuf, i tullas yesɛan ttaɛriḍa, iwid yesɛan «rrumatiz » (azellum). Aman-is melliḥit, qqaren-d ma ad ruḥ -d ad wiḍ lweɛda yerna ilaq sebɛa ibarden , ussan n ssebet d larebɛa, yerna ilaq attweḍ ɣer dinna ad niḍ awal-agi ma ad ḥluɣ seg waṭan-agi inu ; mebaɛd ma ttkefkufen-d waman-ni ad telḥuḍ , ma qqimen akken llan ilaq ad truḥeḍ ɣer umejey.